વલાસણના વૃદ્ધનું એક માસ પૂર્વે સ્વાઇન ફ્લૂની બીમારીથી મૃત્યુ નીપજતાં જિલ્લા આરોગ્ય વિભાગે સર્વેની કામગીરી હાથ ધરી સ્વાઇન ફ્લૂની શંકાસ્પદ બિમારીવાળા દર્દીઓને સઘન સારવાર આપી રહ્યા છે. કરમસદ શ્રીકૃષ્ણ હોસ્પિટલમાં છેલ્લાં ત્રણ દિવસથી તાવ, ખાંસી, શરદી અને ગળામાં દુ:ખાવાની સારવાર લઇ રહેલા પેટલાદ અંબામાતાના મંદિર પાસે રહેતા એક ૩૦ વર્ષીય યુવાનનું શનિવારે મૃત્યુ નીપજતાં જિલ્લામાં સ્વાઇન ફ્લૂન બિમારીથી મૃત્યુ પામનારની સંખ્યા ૨ થવા પામી છે.